UPDATE. Ministrul Culturii, Vlad Alexandrescu, a demisionat, azi, la cererea prim-ministrului Dacian Cioloş, în contextul celor trei săptămâni de conflict la Opera Naţională Bucureşti. Aceasta este a treia demisie pe care o înregistrează cabinetul Cioloş.

Știrea inițială:

Surse guvernamentale au declarat pentru Republica.ro că ministrul Culturii, Vlad Alexandrescu, ar putea pleca din cabinetul condus de Dacian Cioloș.

Ar fi al treilea ministru care părăsește guvernul tehnocrat. Cu două zile în urmă, ministrul Fondurilor Europene, Aura Răducu, și-a depus mandatul după ce premierul s-a declarat nemulțumit de activitatea ministerului pe care aceasta l-a condus.



Ministrul Culturii, Vlad Alexandrescu, a fost în ultimele săptămâni în centrul scandalului de la Opera Națională. Oficialul a încercat să medieze conflictul între cele două tabere, însă conflictul nu a fost stins.

De două zile, gestionarea situației tensionate de la Opera Națională din București a fost preluată de vicepremierul Vasile Dâncu, care s-a și întâlnit marți cu angajații instituției.

La această oră este în curs la Palatul Victoria ședința de Guvern săptămânală.

Până la această oră, ministrul Culturii nu a putut fi contactat pentru a da declarații referitoare la acest subiect.

Vom reveni cu amănunte.